Решение на Общия съд (четвърти състав) от 29 юни 2016 г. —
Universal Protein Supplements/EUIPO — H Young Holdings (animal)
(Съединени дела T‑727/14 и T‑728/14)
„Марка на Европейския съюз — Производство за обявяване на недействителност — Фигуративни марки на Европейския съюз „animal“ — По-ранна нерегистрирана национална словна марка „ANIMAL“ — Относително основание за отказ — Прилагане на националното право от EUIPO — Член 53, параграф 1, буква в) и член 8, параграф 4 от Регламент (ЕО) № 207/2009 — Описание на правото, на което се основава искането за отмяна — Правило 37, буква б), подточка ii) от Регламент (ЕО) № 2868/95“
1.                     Марка на Европейския съюз — Отказ, отмяна и недействителност — Относителни основания за недействителност — Съществуване на по-ранно право по смисъла на член 8, параграф 4 от Регламент № 207/2009 — Условия — Тълкуване в светлината на правото на Съюза — Преценка с оглед на критериите, определени от националното право, уреждащо посочения знак (член 8, параграф 4 и член 53, параграф 1, буква в) от Регламент № 207/2009 на Съвета) (вж. т. 22—24)
2.                     Марка на Европейския съюз — Отказ, отмяна и недействителност — Искане за обявяване на недействителност, основано на съществуването на по-ранно национално право — Тежест на доказване (член 8, параграф 4 и член 53, параграф 1, буква в) от Регламент № 207/2009 на Съвета; член 1, правило 37, буква б), подточка ii) от Регламент № 2868/95 на Комисията) (вж. т. 25—27, 35—39 и 44—46)
3.                     Марка на Европейския съюз — Отказ, отмяна и недействителност — Относителни основания за недействителност — Възможност използването на марката да бъде забранено по силата на по-ранно друго право — Контрол, упражняван от компетентните органи на Службата и от Общия съд по отношение на приложимото национално право — Обхват (член 8, параграф 4 и член 53, параграф 1, буква в) от Регламент № 207/2009 на Съвета) (вж. т. 47 и 48)
Предмет
Жалби срещу решенията на първи апелативен състав на EUIPO от 31 юли 2014 г. (преписки R 2054/2013‑1 и R 2058/2013‑1), постановени в производства за обявяване на недействителност със страни Universal Protein Supplements и H Young Holdings
Диспозитив
1)
Отхвърля жалбите.
2)
Осъжда Universal Protein Supplements Corp. да заплати съдебните разноски.